
ΑΠΟΦΑΣΕΙ Σ 

Αριθμ. 906 

Ρυθμίσεις για την άσκηση των καθηκόντων των αθλη¬ 
τών που υπηρετούν στο Λιμενικό Σώμα - Ελληνική 
Ακτοφυλακή. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) της παραγράφου 5 του άρθρου 14 του νόμου 
3922/2011 «Σύσταση Αρχηγείου Λιμενικού Σώματος - 
Ελληνικής Ακτοφυλακής και άλλες διατάξεις» (Α' 35). 

β) του άρθρου 5 του Π.δ. 85/2012 «Ιδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (Α' 141), όπως αντικαταστάθηκε από το άρθρο 1 του 
Π.δ. 94/2012 (Α' 149) και τροποποιήθηκε με το άρθρο 3 
του Π.δ. 98/2012 (Α' 160) και ισχύει. 

γ) του Π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών, Υφυ¬ 
πουργών» (Α' 153). 

δ) του άρθρου 90 του «Κώδικα Νομοθεσίας για την 
κυβέρνηση και κυβερνητικά Όργανα» που κυρώθηκε με 
το άρθρο πρώτο του Π.δ. 63/2005 (Α' 98). 

2. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Κατάταξη σε κατηγορίες 

1. Τα στελέχη Λιμενικού Σώματος - Ελληνικής Ακτο¬ 
φυλακής (Λ.Σ. - ΕΛ.ΑΚΤ.) που είναι αθλητές, δύνανται με 
αίτηση τους, να αιτηθούν υπηρεσιακές διευκολύνσεις 
που τους παρέχονται με απόφαση του Αρχηγού Λιμε¬ 
νικού Σώματος - Ελληνικής Ακτοφυλακής. 

2. Οι υπηρεσιακές διευκολύνσεις κατανέμονται σε 
τρεις (3) κατηγορίες και η εισήγηση προς τον Αρχηγό 
Λ.Σ. - ΕΛ.ΑΚΤ., για ένταξη γίνεται από την Αθλητική Επι¬ 
τροπή Λ.Σ. - ΕΛ.ΑΚΤ. που συνεδριάζει τακτικά τον μήνα 
Απρίλιο κάθε έτους, σύμφωνα με τα ακόλουθα κριτήρια: 

α) Στην Α' κατηγορία εντάσσονται: 

αα) Αθλητές ατομικών ή ομαδικών αθλημάτων που 
αγωνίσθηκαν και κατέκτησαν 1η έως 8η θέση σε Ολυ¬ 
μπιακούς Αγώνες. 


ββ) Αθλητές ατομικών ή ομαδικών αθλημάτων που 
αγωνίσθηκαν και κατέκτησαν 1η έως 6η θέση σε επίση¬ 
μα Παγκόσμια Πρωταθλήματα ανωτάτου επιπέδου και 
σε αναγνωρισμένα Ολυμπιακά Αθλήματα, εφόσον δεν 
έχει παρέλθει διετία από την αγωνιστική τους διάκριση. 

γγ) Αθλητές ατομικών αθλημάτων που επέτυχαν ή 
ισοφάρισαν παγκόσμια επίδοση, εφόσον δεν έχει πα- 
ρέλθει διετία από τη αγωνιστική τους διάκριση. 

δδ) Αθλητές ατομικών και ομαδικών αθλημάτων που 
κατέκτησαν 1η έως και 3η νίκη σε επίσημο Πανευρω¬ 
παϊκό Πρωτάθλημα ανωτάτου επιπέδου και σε αναγνω¬ 
ρισμένο Ολυμπιακό άθλημα, εφόσον δεν έχει παρέλθει 
διετία από την αγωνιστική τους διάκριση. 

εε) Αθλητές που κατέκτησαν 1η νίκη σε ομαδικά και 
ατομικά αθλήματα σε Παγκόσμιους Αγώνες Ε.Δ. και 
Σ.Α. (ΟΙ3Μ), εφόσον δεν έχει παρέλθει διετία από την 
αγωνιστική τους διάκριση, 
β) Στη Β' κατηγορία εντάσσονται: 
αα) Αθλητές ομαδικών και ατομικών αθλημάτων που 
αγωνίσθηκαν σε επίσημο αναγνωρισμένο Παγκόσμιο 
πρωτάθλημα ανωτάτης κατηγορίας για κάθε άθλημα 
και κατέλαβαν την 7η και 8η θέση σε αναγνωρισμένο 
Ολυμπιακό άθλημα, εφόσον δεν έχει παρέλθει διετία 
από την αγωνιστική τους διάκριση. 

ββ) Αθλητές ομαδικών και ατομικών αθλημάτων που 
αγωνίσθηκαν σε επίσημο Πανευρωπαϊκό Πρωτάθλημα 
ανώτατης κατηγορίας για κάθε άθλημα και κατέλαβαν 
την 4η έως 6η θέση σε αναγνωρισμένο Ολυμπιακό άθλη¬ 
μα, εφόσον δεν έχει παρέλθει διετία από την αγωνιστική 
τους διάκριση. 

γγ) Αθλητές ομαδικών και ατομικών αθλημάτων που 
αγωνίσθηκαν σε επίσημους Παγκόσμιους Αγώνες Ε.Δ. 
και Σ.Α. (0Ι8Μ) και κατέλαβαν την 2η και 3η θέση, εφό¬ 
σον δεν έχει παρέλθει διετία από την αγωνιστική τους 
διάκριση. 

δδ) Αθλητές ομαδικών και ατομικών αθλημάτων που 
αγωνίσθηκαν στο Πανελλήνιο Πρωτάθλημα Ε.Δ. και Σ.Α. 
και κατέλαβαν την 1η θέση, εφόσον δεν έχει παρέλθει 
ένα έτος από την αγωνιστική τους διάκριση. 

εε) Οι εν ενεργεία Ομοσπονδιακοί προπονητές ομαδι¬ 
κών και ατομικών αθλημάτων ανωτάτου επιπέδου (αν- 
δρών - γυναικών), όπως αυτό ορίζεται και οι εν ενεργεία 
προπονητές εθνικών ομάδων Ενόπλων Δυνάμεων και 
Σωμάτων Ασφαλείας. 

γ) Στην Γ' κατηγορία εντάσσονται: 
αα) Αθλητές που κατέκτησαν την 1η έως 3η νίκη σε 
Μεσογειακούς και Βαλκανικούς αγώνες, εφόσον δεν 
έχει παρέλθει διετία από την αγωνιστική τους διάκριση. 

ββ) Όσοι είναι βασικά στελέχη ομάδων Α' εθνικής 
κατηγορίας ποδοσφαίρου και Α1 λοιπών αθλημάτων σε 
ανώτατη κατηγορία (ανδρών-γυναικών), με προϋπόθεση 
ότι έχουν συμμετοχή στους μισούς τουλάχιστον αγώνες 
του εν εξελίξει πρωταθλήματος που θα αποδεικνύεται 
με την προσκόμιση ανάλογου αριθμού φύλλου αγώνων 
της αντίστοιχης Ομοσπονδίας και εφόσον δεν έχουν 
υπερβεί το 35ο έτος της ηλικίας τους. 

γγ) Αθλητές ομαδικών και ατομικών αθλημάτων που 
αγωνίσθηκαν σε επίσημους Παγκόσμιους Αγώνες Ε.Δ. και 
Σ.Α. (0Ι3Μ) και κατέλαβαν την 4η και 6η θέση, εφόσον δεν 
έχει παρέλθει διετία από την αγωνιστική τους διάκριση. 

δδ) Αθλητές οι οποίοι κατέκτησαν την 1η έως 3η νίκη 
στο Εθνικό (Πανελλήνιο) Πρωτάθλημα ομαδικών και 
ατομικών αθλημάτων ανώτατης κατηγορίας, εφόσον 
δεν έχει παρέλθει ένα έτος από την αγωνιστική τους 
διάκριση. Ως Πανελλήνιο Πρωτάθλημα θεωρείται μία 
και μόνο εθνικού ερασιτεχνικού επιπέδου διοργάνω¬ 
ση που ορίζεται κάθε χρόνο από την οικεία αθλητική 
Ομοσπονδία και πάντα ανώτατης κατηγορίας για κάθε 
άθλημα και αγώνισμα. 

3. Οι ανωτέρω διακρίσεις πρέπει να αναγνωρίζονται 
από την Γενική Γραμματεία Αθλητισμού ή το ΑΣΑΕΔ 
για τις στρατιωτικές διακρίσεις. Η αναγνώριση των δι¬ 
ακρίσεων αυτών, αποδεικνύεται με έγγραφη βεβαίωση 
της Γ ενικής Γ ραμματείας Αθλητισμού ή του ΑΣΑΕΔ, η 
οποία θα αιτείται υπηρεσιακά. 

4. Ειδικά για τα ομαδικά αθλήματα, η ένταξη στις 
ανωτέρω κατηγορίες πραγματοποιείται με την προϋπό¬ 
θεση ότι ο αθλητής συμμετείχε και αγωνίσθηκε τουλά¬ 
χιστον στους μισούς αγώνες του πρωταθλήματος, που 
θα αποδεικνύεται με την προσκόμιση ανάλογου φύλλου 
αγώνων της αντίστοιχης Ομοσπονδίας. 

5. Η κατάταξη στελεχών στο Λιμενικό Σώμα - Ελλη¬ 
νική Ακτοφυλακή ως αθλητές, δεν γεννά αξίωση αυ¬ 
τών παραμονής τους σε μια από τις προαναφερόμενες 
κατηγορίες εφόσον δεν διαθέτουν στη συνέχεια τις 
απαιτούμενες προϋποθέσεις. 

6. Αθλητές που με διαταγή του Αρχηγού Λ.Σ. - ΕΛ.ΑΚΤ., 
καλούνται να συμμετάσχουν σε πρωταθλήματα ΕΔ και 
ΣΑ καθώς και σε άλλους αγώνες και αδικαιολόγητα 
αρνούνται να συμμετάσχουν ή απουσιάζουν από αυτά, 
πέραν των πειθαρχικών ευθυνών, διαγράφονται από τις 
κατηγορίες. Στις περιπτώσεις αυτές η διαγραφή τους 
ισχύει για τόσα χρόνια όσες και οι απουσίες από τις 
αθλητικές τους υποχρεώσεις. 

Αρθρο 2 

Άσκηση υπηρεσιακών καθηκόντων - 
Παροχή διευκολύνσεων 

1. Σε όσους εντάσσονται σε μια από τις κατηγορίες 
του άρθρου 1 της παρούσας απόφασης παρέχονται οι 
ακόλουθες διευκολύνσεις για τη συμμετοχή τους σε 
προετοιμασίες και αθλητικούς αγώνες στελεχώνοντας 
τις αθλητικές ομάδες Λ.Σ. - ΕΛ.ΑΚΤ.: 

α) Οι αθλητές της Α' κατηγορίας απασχολούνται υπη¬ 
ρεσιακά μία (01) φορά την εβδομάδα. 

β) Οι αθλητές της Β' κατηγορίας απασχολούνται υπη¬ 
ρεσιακά δύο (02) φορές την εβδομάδα και επιπλέον 
εκτελούν μέχρι μια (01) φυλακή το μήνα. 


γ) Οι αθλητές της Γ' κατηγορίας απασχολούνται υπη¬ 
ρεσιακά τρεις (03) φορές την εβδομάδα και επιπλέον 
εκτελούν μέχρι δύο (02) φυλακές το μήνα. 

δ) Επιτρέπεται η συμμετοχή του προσωπικού Λ.Σ. 
- ΕΛ.ΑΚΤ. σε αγώνες ερασιτεχνικών πρωταθλημάτων 
ως αθλητών κατά τον ελεύθερο χρόνο τους μετά από 
έγκριση του Διευθυντή Προσωπικού Λ.Σ. - ΕΛ.ΑΚΤ. Οι 
αθλητές Λ.Σ - ΕΛ.ΑΚΤ., που αγωνίζονται σε ερασιτε¬ 
χνικά πρωταθλήματα απασχολούνται κανονικά όλες 
τις ημέρες και ώρες, πλην της επίσημης αγωνιστικής, 
απαλλασσόμενοι την προηγούμενη από νυκτερινή φυ¬ 
λακή, εφόσον συμπεριλαμβάνονται στη σύνθεση της 
ομάδας τους. 

ε) Οι εκτελούμενες από αθλητές φυλακές πραγμα¬ 
τοποιούνται εφόσον δεν συμπίπτουν με την ημέρα του 
αγώνα και την προηγουμένη της. 

στ) Υπηρεσιακή απασχόληση νοείται η εκτέλεση υπη¬ 
ρεσίας κατά το κανονικό ωράριο εργασίας του Υπουρ¬ 
γείου Ναυτιλίας και Αιγαίου (ήτοι πλήρες οκτάωρο) 
και ανάλογα με τις υπηρεσιακές ανάγκες. Οι αθλητές 
δύνανται να αιτηθούν διαφορετικό οκτάωρο εργασίας 
(απογευματινό ή βραδινό), εφόσον το επιθυμούν, προς 
διευκόλυνσή τους στις αθλητικές υποχρεώσεις τους. 

ζ) Κατά τις ημέρες που δεν απασχολούνται υπηρεσι¬ 
ακά οι αθλητές που ανήκουν στις κατηγορίες Α', Β' και 
Γ' θα ασχολούνται με την εκγύμνασή τους. 

η) Σε περίπτωση εκτάκτων υπηρεσιακών αναγκών ο 
Αρχηγός Λ.Σ. - ΕΛ.ΑΚΤ. με απόφαση του, δύναται να 
αναστέλλει προσωρινά τις διευκολύνσεις των αθλητών 
οποιοσδήποτε κατηγορίας. 

2. α) Σε όσους ανήκουν στις παραπάνω κατηγορίες 
αθλητών, δύναται να χορηγείται ειδική άδεια εσωτερι¬ 
κού ή εξωτερικού για συμμετοχή σε επίσημους αγώνες 
με την Εθνική Ομάδα, κατόπιν αιτήματος της Γενικής 
Γραμματείας Αθλητισμού, τουλάχιστον μία εβδομάδα 
προ της αναχώρησης τους, προς τη Διεύθυνση Προ¬ 
σωπικού Λ.Σ. - ΕΛ.ΑΚΤ., η οποία χορηγείται για μεν 
την άδεια εσωτερικού από τον Διευθυντή του Κλάδου 
Διοίκησης και Ηλεκτρονικής Διακυβέρνησης, για δε την 
άδεια εξωτερικού από τον Αρχηγό Λ.Σ. - ΕΛ.ΑΚΤ. 

β) Οι προπονήσεις για την συμμετοχή στους αγώνες 
γίνονται αποκλειστικά κατά το χρόνο των υπηρεσιακών 
διευκολύνσεων που παρέχονται στους αθλητές σύμφω¬ 
να με την κατηγορία που έχουν ενταχθεί. 

γ) Σε περίπτωση χορήγησης κανονικής αδείας, ή της 
άδειας της περίπτωσης (α), όλες οι φυλακές οι οποίες 
συνέπεσαν με τις ημέρες της άδειας, θα εκτελούνται 
μετά την λήξη των αδειών αυτών. 

δ) Οσοι αθλητές ανήκουν σε κατηγορίες και υπηρε¬ 
τούν σε Υπηρεσίες Κέντρου, υποχρεούνται να συμμε¬ 
τέχουν ανελλιπώς στις προπονητικές συγκεντρώσεις 
των ομάδων Λ.Σ. - ΕΛ.ΑΚΤ., κατά τις ημέρες, ώρες και 
στους χώρους που θα ορίζει το Γ ραφείο Αθλητισμού, 
με μέριμνα των προπονητών των ομάδων Λ.Σ. - ΕΛ.ΑΚΤ.. 

3. Οι μετακινήσεις των αθλητών θα γίνονται με έξοδα 
των ενδιαφερομένων συλλόγων ή ομοσπονδιών, χωρίς 
οικονομική επιβάρυνση της Υπηρεσίας. 

4. Το Γραφείο Αθλητισμού του Λ.Σ. - ΕΛ.ΑΚΤ., για το 
προσωπικό των Υπηρεσιών του Κέντρου και οι Περιφε¬ 
ρειακές Υπηρεσίες για το προσωπικό της δύναμης τους 
που έχει ενταχθεί σε μία από τις παραπάνω κατηγορίες, 
θα παρακολουθούν τη συμμετοχή και την επίδοσή τους 
σε αγώνες συγκεντρώνοντας κατά το μήνα Φεβρουάριο 

κάθε έτους, αντίγραφα δελτίων συμμετοχής (Φύλλα 
Αγώνος) σε επίσημους αγώνες ή τα αντίγραφα αποτε¬ 
λεσμάτων για τα ατομικά αθλήματα της διοργανώτριας 
ομοσπονδίας. 

5. Δεν εντάσσονται στις κατηγορίες του άρθρου 1 της 
παρούσας και αγωνίζονται με τις ομάδες του Σώματος, 
μετά από έκδοση σχετικής διαταγής του Αρχηγού Λ.Σ. 
- ΕΛ.ΑΚΤ ■ 

α) Αξιωματικοί Λ.Σ. - ΕΛ.ΑΚΤ. οι οποίοι είναι αθλητές, 
με εξαίρεση εκείνους στους οποίους απονεμήθηκε ή 
απονέμεται ο σχετικός βαθμός σύμφωνα με τις δια¬ 
τάξεις των περιπτώσεων (α) και (β) της παραγράφου 
3 του άρθρου 33 του νόμου 2638/1998 (Α'204) και των 
περιπτώσεων (α) και (β) της παραγράφου 1 του άρθρου 
28 του Π.δ. 81/2012 (ΑΊ39), όπως κάθε φορά ισχύουν. 

β) Λοιποί βαθμοφόροι Λ.Σ. - ΕΛ.ΑΚΤ., οι οποίοι είναι 
αθλητές και υπηρετούν στα Κλιμάκια Ειδικών Αποστο¬ 
λών Λ.Σ. - ΕΛ.ΑΚΤ. (ΚΕΑ Λ.Σ. - ΕΛ.ΑΚΤ.), ή στα πλωτά 
μέσα Λ.Σ. - ΕΛ.ΑΚΤ. ως πλοίαρχοι ή μηχανικοί, ή ως 
επιχειρησιακό προσωπικό στη Μονάδα Υποβρυχίων 
Αποστολών Λ.Σ. - ΕΛ.ΑΚΤ. (ΜΥΑ Λ.Σ. - ΕΛ.ΑΚΤ.), ή με ει¬ 
δικότητα Συνδέσμου ή Διασώστη στην Υπηρεσία Συνδέ¬ 
σμων Διασωστών Λ.Σ. - ΕΛ.ΑΚΤ. (ΥΣΥΔ Λ.Σ. - ΕΛ.ΑΚΤ.), ή 
ως χειριστές ή τεχνικοί εναερίων μέσων στην Υπηρεσία 
Εναερίων Μέσων Λ.Σ. - ΕΛ.ΑΚΤ. (ΥΕΜ Λ.Σ. - ΕΛ.ΑΚΤ.), ή 
στις Περιφερειακές Ομάδες Δίωξης Ναρκωτικών Λ.Σ. - 
ΕΛ.ΑΚΤ. (ΠΟΔΙΝ Λ.Σ. - ΕΛ.ΑΚΤ.), ή στο Εθνικό Σύστημα 
Διαχείρισης και Πληροφοριών Κυκλοφορίας Πλοίων 
(Ε.Σ.Δ.Π.Κ.Π.) (ΝαΙίοηαΙ \/θ55θΙ Τγθϊϊϊο ΜαηαροπίθηΙ αηά 
ΙηίοιτηαΙίοη δγείοπι - Ν/Ν/ΤΜΙδ). 

6. Κατά τη θερινή περίοδο από 15 Ιουλίου έως 15 Αυ- 
γούστου εκάστου έτους, δεν παρέχονται οι διευκολύν¬ 
σεις του παρόντος άρθρου, στα στελέχη Λ.Σ. - ΕΛ.ΑΚΤ. 
τα οποία είναι αθλητές και έχουν ενταχθεί στις κατη¬ 
γορίες Β' και Γ'. 

Άρθρο 3 

Ανενεργοί Αθλητές 

1. Για την εφαρμογή της παρούσας απόφασης θεω¬ 
ρούνται Ανενεργοί Αθλητές, εξαιρουμένων των Ολυ- 
μπιονικών, όσοι: 

α) Δε συμμετέχουν κατά την τελευταία τριετία στα 
εθνικά πρωταθλήματα. 

β) Έχουν υπερβεί το 38ο έτος της ηλικίας τους, προ- 
κειμένου για τους αθλητές της Α' κατηγορίας και το 
36ο έτος για τους αθλητές της Β' και Γ κατηγορίας. Τα 
ανωτέρω όρια παρατείνονται για όσο χρόνο οι αθλητές 
συμμετέχουν με την Εθνική Ομάδα. 

γ) Εγκατέλειψαν την αθλητική δραστηριότητα λόγω 
τραυματισμού ή για άλλους λόγους. 

2. Οι Ανενεργοί Αθλητές διαγράφονται από την οικεία 
κατηγορία αυτοδίκαια αμέσως όταν συντρέχει μια από 
τις ανωτέρω προϋποθέσεις και εκτελούν κανονικά τα 
καθήκοντά τους στις Υπηρεσίες που έχουν τοποθε¬ 
τηθεί ή ανήκουν. Η απόκρυψη των ως άνω προϋποθέ¬ 
σεων συνιστά σοβαρό πειθαρχικό παράπτωμα. Για τη 
διαγραφή εκδίδεται διαπιστωτική πράξη του Αρχηγού 
Λ.Σ. - ΕΛ.ΑΚΤ. 

Αρθρο 4 

Διευκολύνσεις Ολυμπιονικών 

Στους Ολυμπιονίκες που κατατάσσονται σύμφωνα με 
την περίπτωση (αα) της παραγράφου 2 του άρθρου 1, 


στην Α' Κατηγορία, παρέχονται οι διευκολύνσεις που 
προβλέπονται για την κατηγορία αυτή, καθ’ όλη τη δι¬ 
άρκεια παραμονής τους στο Λ.Σ. - ΕΛ.ΑΚΤ. 

Άρθρο 5 
Δικαιολογητικά 

1. Οι προϊστάμενοι των Υπηρεσιών του Λ.Σ. - ΕΛ.ΑΚΤ., 
στις οποίες ανήκουν οι αθλητές που εντάσσονται στις 
προαναφερόμενες κατηγορίες πλην των Ολυμπιονικών 
ή διαθέτουν τα προσόντα να ενταχθούν σε αυτές, υπο- 
χρεούνται εντός μηνάς Φεβρουάριου κάθε έτους να 
υποβάλλουν στο Γ ραφείο Αθλητισμού τα απαραίτητα 
δικαιολογητικά των οικείων ομοσπονδιών, από τα οποία 
να αποδεικνύεται η ένταξή τους ή τα προς ένταξή τους 
προσόντα. Εκπρόθεσμα δικαιολογητικά δεν λαμβάνονται 
υπόψη. 

2. Επίσης υποχρεούνται να γνωστοποιούν τα στοιχεία 
του προσωπικού τους που ασχολούνται με ομαδικά ή 
ατομικά αθλήματα και δεν έχουν ενταχθεί στις ως άνω 
κατηγορίες αθλητών, υποβάλλοντας ταυτόχρονα τα 
απαιτούμενα δικαιολογητικά (βεβαίωση Ομοσπονδίας, 
δελτίο συλλόγου κ.λπ.). 

Αρθρο 6 

Αθλητικές Επιτροπές 

1. Συνιστώνται και λειτουργούν, σύμφωνα με τις δια¬ 
τάξεις που διέπουν κάθε φορά τα συλλογικά όργανα 
της Διοίκησης, Αθλητική Επιτροπή Λ.Σ. - ΕΛ.ΑΚΤ. και 
Αναθεωρητική Αθλητική Επιτροπή Λ.Σ. - ΕΛ.ΑΚΤ. 

2. Η Αθλητική Επιτροπή Λ.Σ. - ΕΛ.ΑΚΤ., αποτελείται 
από: 

α) τον αρμόδιο κάθε φορά για τον Κλάδο Διοίκη¬ 
σης και Ηλεκτρονικής Διακυβέρνησης, Υπαρχηγό Λ.Σ. 
- ΕΛ.ΑΚΤ. (ως πρόεδρο), 

β) έναν ανώτερο Αξιωματικό Λ.Σ. - ΕΛ.ΑΚΤ. και τους 
προϊσταμένους του Τμήματος Σταδιοδρομίας και Με¬ 
ταθέσεων και του Τμήματος Επιχειρησιακών Μέσων- 
Ειδικών Μονάδων της Διεύθυνσης Προσωπικού Λ.Σ. - 
ΕΛ.ΑΚΤ. (ως μέλη), 

γ) τον προϊστάμενο του Τμήματος Εθιμοτυπίας της 
Διεύθυνσης Προσωπικού Λ.Σ. - ΕΛ.ΑΚΤ. (ως εισηγητή). 

3. Η Αθλητική Επιτροπή Λ.Σ - ΕΛ.ΑΚΤ. αποφασίζει την 
αξιολόγηση και επιλογή των αθλητών που αιτούνται 
την ένταξή τους στις κατηγορίες του άρθρου 1 του 
παρόντος, λαμβάνοντας υπόψιν και τα υπάρχοντα στοι¬ 
χεία των ατομικών τους φακέλων ενώ μεριμνά για τη 
σύνταξη των σχετικών πινάκων. 

4. Δεν εντάσσονται στις ανωτέρω κατηγορίες, όσοι 
αθλητές δεν πληρούν τις προϋποθέσεις που προβλέπονται 
στις διατάξεις του παρόντος. Επίσης, δεν εντάσσονται σε 
κατηγορίες ή διαγράφονται από αυτές, οι αθλητές που 
έχουν υποπέσει σε ποινικές ή πειθαρχικές παραβάσεις 
για τις οποίες επεβλήθη ποινή φυλάκισης άνω του ενός 
μηνάς ή τρεις μήνες περιορισμού εντός διετίας. 

5. Η Αθλητική Επιτροπή συγκαλείται με πρόσκληση 
του προέδρου της τακτικά κατά το μήνα Απρίλιο κάθε 
έτους και διαβιβάζει αντίγραφο του πρακτικού των ερ¬ 
γασιών της μετά των σχετικών αποφάσεων στο Γ ραφείο 
Αθλητισμού. 

6. Οι αποφάσεις της Αθλητικής Επιτροπής κοινοποι¬ 
ούνται ενυπογράφως στους ενδιαφερομένους, οι οποίοι, 
εφόσον επιθυμούν, δύνανται να υποβάλουν εντός προ¬ 
θεσμίας δέκα ημερών από την ημερομηνία κοινοποίη- 

σης, προσφυγή στην Αναθεωρητική Αθλητική Επιτροπή 
Λ.Σ. - ΕΛ.ΑΚΤ. 

7. Η Αναθεωρητική Αθλητική Επιτροπή Λ.Σ. - ΕΛ.ΑΚΤ. 
αποτελείται από: 

α) τον Αρχηγό Λ.Σ. - ΕΛ.ΑΚΤ. (ως πρόεδρο) 

β) τον Διευθυντή του Κλάδου Διοίκησης και Ηλεκτρο¬ 
νικής Διακυβέρνησης (ως μέλος) 

γ) δύο Ανώτερους Αξιωματικούς Λ.Σ. - ΕΛ.ΑΚΤ., εκ των 
οποίων ο ένας ο Διευθυντής Προσωπικού Λ.Σ - ΕΛ.ΑΚΤ. 
(ως μέλη) 

δ) τον προϊστάμενο του Τμήματος Εθιμοτυπίας της 
Διεύθυνσης Προσωπικού Λ.Σ. - ΕΛ.ΑΚΤ. (ως εισηγητή). 

8. Η Αναθεωρητική Αθλητική Επιτροπή Λ.Σ - ΕΛ.ΑΚΤ., 
εξετάζει και αποφαίνεται τελεσίδικα επί των προ¬ 
σφυγών που υποβάλλονται κατά των αποφάσεων της 
Αθλητικής Επιτροπής Λ.Σ. -ΕΛ.ΑΚΤ., εντός ανατρεπτικής 
προθεσμίας τριάντα (30) ημερών. 

9. Οι πρόεδροι δύνανται να καλούν ενώπιον των επι¬ 
τροπών, υπηρεσιακούς ή μη παράγοντες, με ειδικές 
αθλητικές γνώσεις, προκειμένου να σχηματίσουν αντι¬ 
κειμενική κρίση. 

10. Οι πρόεδροι και τα τακτικά και αναπληρωματικά 
μέλη των επιτροπών, ορίζονται με απόφαση του Υπουρ¬ 


γού Ναυτιλίας και Αιγαίου, με ετήσια θητεία, αρχομένη 
την 1η Απριλίου κάθε έτους. 

Άρθρο 7 

Καταργούμενες διατάξεις 

Από την έναρξη ισχύος της παρούσας απόφασης, κα- 
ταργείται η αριθμ. 1141.1/1/2011 απόφαση του Υπουργού 
Προστασίας του Πολίτη «Ρυθμίσεις για την άσκηση των 
καθηκόντων των αθλητών που υπηρετούν στο Λιμενικό 
Σώμα-Ελληνική Ακτοφυλακή.» (Β' 1372). 

Αρθρο 8 
Έναρξη ισχύος 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Ιανουάριου 2015 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

